Politisk hører partiet til på den nationalkonservative fløj af den konservative bevægelse i Danmark, og kombinerer dette med en udpræget liberal tilgang til den økonomiske politik. Partiet ønsker dansk udmeldelse af EU, og at Danmark fratræder internationale og overstatslige aftaler, som »"begrænser det danske folkestyre"«. Nye Borgerlige beskriver selv deres politik som en kombination af Liberal Alliances økonomiske politik og Dansk Folkepartis værdipolitik.I forbindelse med flygtninge- og migrantkrisen i Europa har partiet markeret sig som tilhængere af et totalt stop for asylbehandling i Danmark.